

***MUNKATERV***

* a 2019. év munkájának értékelése
* a 2019. év statisztikai mutatói
* a 2020. év munkaterve

**Általános visszatekintés 2019. évre**

**Ebben az évben működésünk alap feltételrendszere, elhelyezésünk nem változott. A pénzügyi egyensúlyt sikerült fenntartanunk, elsősorban az állami támogatás nagysága és saját, valamint a pályázati bevételink maximalizálása okán.**

**Szakmai elismertségünk továbbra is magas.**

**A működés tárgyi feltételei**

Ebben a tárgykörben a tavalyi, s az azt megelőző évi anyagból idéznék ismét: „Infrastrukturális feltételeink egyre romlóbbak, és egyre jobban érezzük ennek lélekölő hatását. Illemhelyek nem működnek hónapokon keresztül, olykor csatornaszag tölti be az épületet, színészeink nem tudnak tisztességgel lefürödni próbák és előadások után. Az épülethez tartozó gépészeti-, színpadi felszerelések elavultak, elhanyagoltak, balesetveszélyesek. Ezen a téren újra és újra a jövőkép-nélküliség tart fényes lámpást elénk.” Technikai fejlesztést hajtottunk végre az Előadó-művészeti többlettámogatások pályázatán elnyert összegből.

1. **A működés törvényi feltételei, a fenntartó által ránk rótt feladatok**

Az Előadó-művészeti Törvény előírásaiból adódó feladatainkat határidőre teljesítettük.

A fenntartó által előírt feladatokat elvégeztük.

**Pénzügyi feltételek**

Állami támogatásunk növekedett, 70,6 millió Ft volt

A társasági adót pótló pályázati támogatásból 13.500.000-Ft-t kaptunk az Államtitkárságtól.

A szakmai tevékenységhez kapcsolódó mutatóink rendben voltak.

**Pályázatok**

**2019-ben minden eddiginél több, összesen 20 pályázatot adtunk be, s – eddig - 30.312.820.-Ft támogatást nyertünk el, s ezen túl a Lázár Ervin Programban 10.146.000.-Ft értékű belépőjegyet vásárolt a KLIK.**

EMMI- Kiemelt művészeti célok megvalósítása – A háromágú tölgyfa tündére című előadás szövegkönyvének elkészítése. **Elnyert összeg: 400.000.- Ft**

EMMI- Kiemelt művészeti célok megvalósítása - Bábszínházi előadás színpadra állítása Tamkó Sirató Károly verseiből. **Elnyert összeg: 1.500.000.- Ft**

MMA - 4 előadásból álló osztályterem színházi sorozat létrehozása az Árpád-ház uralkodóiról. Elnyert összeg: 450.000.-

EMMI – A Mesebolt Bábszínház 2019. évi művészeti céljainak megvalósítása

**Elnyert összeg:13.500.000.-** ( TAO-pótló támogatás)

Külgazdasági és Külügyminisztérium – Vendégoktatók a magyar kultúráért 2019. – A Mesebolt Bábszínház vendégjátéka a Marosvásárhelyi Művészeti Egyetemen. A pályázatot beadó vendégoktató: Dr. Fűzfa Balázs. **Elnyer összeg: 972.820.-**

TOP-7.1.1-16-H-101-6-0003 – Bábok ideje- bábos foglalkozássorozat és alkotótábor a Mesebolt Bábszínház szervezésében. Elutasítva.

TOP-7.1.1-16-H-101-12 – Bábok ideje- bábos foglalkozássorozat a Mesebolt Bábszínház szervezésében. Nincs döntés

NKA - Bábszínházi előadás létrehozása Lázár Ervin: Gyere haza, Mikkamakka! című művéből. **Elnyert összeg: 2.000.000.-**

NKA- Az elvarázsolt testvérek című előadás vendégjátéka Kassán. **Elnyert összeg: 300.000.-**

NKA- A Lili és a bátorság című előadás színpadra állítása. **Elnyert összeg: 1.200.000.-**

EMMI – Tematikus egyedi támogatás - Óvodai projekt - A háromágú tölgyfa tündére című előadás színpadra állítása. Forráshiány miatt elutasítva

EMMI - Tematikus egyedi támogatás - „Történelmünk dicső pillanatai” program – Királyok könyv címmel 5 részes osztályterem-színházi előadás létrehozása. Forráshiány miatt elutasítva

EMMI - Tematikus egyedi támogatás - Alternatív, progresszív színházak befogadása program- A Ziránó Színházzal együttműködve egy gyermekelőadás létrehozása. Forráshiány miatt elutasítva

EMMI - Tematikus egyedi támogatás - Társadalmilag érzékeny, szórakoztató produkciók létrehozása – A Lenka és a tündér című előadás bemutatása. Forráshiány miatt elutasítva

EMMI - Tematikus egyedi támogatás - Színházi eszközfejlesztési program- színháztechnikai eszközök beszerzése **Elnyert támogatás: 2.000.000.-**

EMMI - Tematikus egyedi támogatás - Pályakezdő művészek támogatása – Varga Bori bábszínész alkalmazásának támogatása (bértámogatás). **Elnyert támogatás: 3.000.000.-**

EMMI - Tematikus egyedi támogatás – Rekreációs és közösségi terek a vitális művészetért – Közösségi tereink korszerűsítése. Forráshiány miatt elutasítva

EMMI - Tematikus egyedi támogatás – Színészlakások fejlesztése, felújítása – 2 lakás korszerűsítése. Forráshiány miatt elutasítva

EMMI - Tematikus egyedi támogatás – Anyaországi előadó-művészeti élmény a diaszpórában – A Királyok könyve című sorozat vendégjátéka Kanadában és Ausztriában. **Elnyert támogatás: 4.990.000.-**

EMMI – Lázár Ervin Program. Szombathelyi Tankerületi Központ: **8.139.000.-;** Sárvári Tankerületi Központ: **2.007.000.-**

1. **Műsorszolgáltatás**

Bérleti rendszerünk – őszi, tavaszi sorozat - változatlan volt. Ez nagy bemutatószámot, a kis létszámú társulat számára nagy leterheltséget jelent. Ezért vizsgáljuk a változtatás lehetőségét, hatásait.

Csökkentettük a bérlettípusok számát. 10 helyett 6 féle bérletsorozatot működtettünk: őszi és tavaszi (óvodás ill. kisiskolás) Mesebolt bérlet, a 2018/19-es évadra szóló Oladi Meseszínház bérlet, 2018/19-es évadra szóló Kamasz Bérlet Vasi Mesebérlet, 2018/19-es Vasi Mesebérlet a 2019/2020-as évadra.

A 2018-as nagy ugrás után (+46) tovább növekedett a szombathelyi előadásaink száma (248.+7). Ebből a bérletes előadások száma 177 (+14), pöttöm színházi előadások száma 11 (-9), az iskolákban tartott osztályterem-színházi előadások száma 67 (+25).

Vidéki (megyei) tájelőadásaink továbbra is meghatározóak, de számuk a 2018-as emelkedés után újra közelített a korábbi évek adataihoz: 64 ea. (-20). Ebből a Berzsenyi Könyvtárral közös kistelepülési előadássorozatunk már csak 10 előadást jelentett.

Megyén kívüli és külföldi előadásaink bevétele továbbra is jelentős, ezeknek az előadásoknak a száma csaknem duplája az előző évinek (66 előadás; + 31) . Az emelkedés annak köszönhető, hogy nagy erőfeszítéseket tettünk a 2018-ban a pályázati támogatás késése miatt kieső partner (Komárnó) helyett új partnerek megnyerésére ill. a korábbi kapcsolatok ápolására, a partnereknél az előadásszám növelésére.

Hétvégi előadásaink látogatottsága kiegyensúlyozottabb a korábbinál: általában teltház van, néha még kicsinek is bizonyul a kamaraterem, de azért néha előfordultak kisebb nézőszámú hétvégék is (32 előadás; -3). Továbbra is problémát jelent, hogy egyre többen nem mondják le a megrendelt jegyeket, ha valami miatt mégsem tudnak eljönni az előadásra; így gyakran előfordul, hogy visszautasítunk rendeléseket a teltházasnak vélt előadásokra, aztán a nézőtér még sincs tele. A problémára nem találtunk megoldást.

Előadásszámunk 2019-ben 378 (+18), s 35.748 (+6.548) fő a nézőszámunk. A színház méretéhez, a társulat létszámához képest mindkét mutató nagyon magas. A növekedés úgy valósult meg, hogy továbbra is jelentős a kis létszámú osztályterem-színházi előadások száma, de – megyén kívül – újra több nagyszínpadi előadást tartottunk.

1. **Társulatépítés, személyi feltételek, előadások**

Az előző években hozzánk szerződött új tagokkal együtt a társulat kiegyensúlyozott teljesítményre képes. Az esetleges szerepkörök jól lefedhetőek voltak.

Az intézményben továbbra is jellemző, hogy egy dolgozó több, más színházakban önálló munkakört kell, hogy ellásson. A háttér, műszaki kiszolgáló állományból hiányzik legalább 2 fő, akikkel együtt lehetne kiegyensúlyozott munkaterhelést biztosítani.

A társulat továbbra is erőn felül teljesített.

**Bemutatók**

**Holle anyó (**A 2011-ben bemutatott előadás felújítása új szereposztással.)

A Grimm-testvérek meséje nyomán írta: Veres András

rendező: Veres András

tervező: Boráros Szilárd

zeneszerző: Takács Dániel

szereplők: Császár Erika, Gyurkovics Zsófi, Kovács Bálint, Varga Bori

bemutató: 2019. február 3.

**A boldog herceg**

A Mesebolt Bábszínház és a Kőszegi Várszínház közös előadása

Oscar Wilde műve alapján bábszínpadra írta és rendezte: Jeles András

díszlettervező: Perovics Zoltán

báb- és jelmeztervező: Bánki Róza

zeneszerző: Szőke Szabolcs

szereplők: Császár Erika, Fritz Attila, Gyurkovics Zsófia, Kovács Bálint, Kosznovszky Márton, Kőmíves Csongor, Varga Bori, Janicsek Péter mv., Lukin Zsuzsanna mv., Szőke Szabolcs mv.

házi bemutató: 2019. március 29

bemutató: 2019. július 2. Kőszeg

Szálinger Balázs**: Királyok könyve I (Történetek a Honfoglalásról)** - osztályterem-színházi előadás kisiskolásoknak

rendező: Kovács Géza

tervező: Trifusz Péter

Zene: Aranyalma Páros (Vaskó Zsolt, Gebri Bernadett)

játékmester és szereplő: Kosznovszky Márton

bemutató: 2019. április 1.

Szálinger Balázs**: Királyok könyve II. (Történetek Szent Istvánról)** - osztályterem-színházi előadás kisiskolásoknak

rendező: Kovács Géza

tervező: Trifusz Péter

Zene: Aranyalma Páros (Vaskó Zsolt, Gebri Bernadett)

játékmester és szereplő: Kőmíves Csongor

bemutató: 2019. április 3.

Hanna Januszewska: **A gyáva kistigris (**A 2012-ben bemutatott előadás felújítása új szereposztással.)

rendező: Kovács Petra Eszter

tervező: Boráros Szilárd

zeneszerző: Novák János

szereplők: Gyurkovics Zsófia, Kovács Bálint, Kosznovszky Márton, Varga Bori

bemutató: 2019. május 12.

Michael Ende: **Lenka és a tündér**

rendező: Veres András

tervező: Rumi Zsófia

zeneszerző: Kiss Dávid

játssza: Varga Bori

bemutató: 2019. szeptember 15.

Peter Bichsel-Szabó Borbála: **Én vagyok én, te vagy te (**A 2013-ban színpadra állított előadás felújítása.)

rendező: Veres András

tervező: Mátravölgyi Ákos

zeneszerző: Gyulai Csaba

játssza: Kovács Bálint

bemutató: 2019. szeptember 29.

Szálinger Balázs**: Királyok könyve IV. (Történetek III. Béláról)** - osztályterem-színházi előadás kisiskolásoknak

rendező: Kovács Géza

tervező: Trifusz Péter

Zene: Aranyalma Páros (Vaskó Zsolt, Gebri Bernadett)

játékmester és szereplő: Fritz Attila

bemutató: 2019. szeptember 23.

Szálinger Balázs**: Királyok könyve III. (Történetek Szent Lászlóról)** - osztályterem-színházi előadás kisiskolásoknak

rendező: Kovács Géza

tervező: Trifusz Péter

Zene: Aranyalma Páros (Vaskó Zsolt, Gebri Bernadett)

játékmester és szereplő: Gyurkovics Zsófia

bemutató: 2019. október 10.

Galuska László Pál: **A háromágú tölgyfa tündére**

rendező: Kovács Géza

tervező: Trifusz Péter

zene: Takács Dániel

dramaturg: Khaled-Abdo Szaida

szereplők: Császár Erika, Fritz Attila, Gyurkovics Zsófia, Kosznovszky Márton, Varga Bori, Janicsek Péter mv.

bemutató: 2019. október 20.

Sven Nordquist: **Pettson és Findusz**

rendező: Kovács Petra Eszter

tervező: Takács Lilla, Wunder Judit

bábszínpadra alkalmazta, dramaturg: Khaled-Abdo Szaida

szereplők: Gyurkovics Zsófia, Fritz Attila, Kovács Bálint, Kosznovszky Márton

bemutató: 20019. november 24.

Műsoron tartott előadások:

Parti Nagy Lajos: A császár új ruhája

Lázár Ervin: A hazudós Egér

Michael Ende- Gimesi Dóra: Ármányos puncspancs

Kormos István: Az égigérő fa

Jevgenyij Svarc: Az elvarázsolt testvérek

Batu tá kalandjai

Peter Bichsel-Szabó Borbála: Én vagyok én, te vagy te

Dániel András: Kicsibácsi és Kicsinéni (meg az Imikém)

Körhinta – pöttöm színházi előadás

Urbán Gyula: Minden egér szereti a sajtot

Papírvarázs – pöttöm színházi előadás

Kolozsi Angéla: Pöttöm Panna

Václav Čtvrtek: Rumcájsz

Galuska László Pál: Szent Márton köpenye – osztályterem színházi előadás kisiskolásoknak

Tamás Könyve – osztályterem-színházi előadás középiskolásoknak

Gimesi Dóra: Tíz emelet boldogság

Kormos István: Vackor az óvodában

Hétvégi matiné és bérletes kínálatunkat vendégelőadásokkal színesítettük. Összesen 3 társulat 6 produkcióját láttunk vendégül, s 20 előadást tartottak.

1. **Kiemelkedő vendégjátékok, fesztiválok**

Sajnos bemutatószámunk, városi előadás kötelezettségeink, próba kötelezettségeink továbbra is nagyon megritkítják ezeket az alkalmakat. Nehéz kötelezettséget vállalni, tervezni egy-egy vendégjáték kapcsán, mert akkor itthon maradunk el a teljesítéssel. Ennek ellenére, ezen a területen is kiemelkedően sikeres volt a társulat. A vendégjátékok szervezését sok esetben a vendégszínészek egyeztetése is bonyolítja, lassítja vagy éppen lehetetlenné is teszi.

**Fontosabb vendégjátékok**

január 16-17. Körhinta – a decemberben elkezdett szombathelyi bőlcsődei sorozat lezárása – 2 ea.

január 18. A császár új ruhája – Budapest Kultúrkúria

január 20. Kicsibácsi és Kicsinéni (meg az Imikém) – Kecskemét, Ciróka Bábszínház

január 27. Körhinta – Sopron, Pro Kultúra Sopron Nkft

április 28. Papírvarázs 3 ea. - Sopron, Pro Kultúra Sopron Nkft

május 4. Történetek a Kutyusról meg a Cicusról – Vasi Skanzen, Szent György Napi Vásár

május 18. Kicsibácsi és Kicsinéni (meg az Imikém)- Zalaegerszeg, Griff Bábszínház, felnőtteknek szóló bábszínházi sorozat

május 20-21. Történetek a Kutyusról meg a Cicusról, Tamás könyve – Marosvásárhely, Románia – 2-2 ea.

május 25. Történetek a Kutyusról meg a Cicusról, Batu-tá kalandjai – Gyereknapi forgatag, főszervező: AGORA SzKK

május 26. Történetek a Kutyusról meg a Cicusról – Székesfehérvár, Hetedhét Játékfesztivál június 5-6. Nyírbátor, gyermekszínházi bérlet, 3 ea.

június 16. Körhinta. Mosonmagyaróvár

augusztus 23. Történetek a Kutyusról meg a Cicusról – Savaria Történelmi Karnevál

szeptember 7. A hazudós egér – Budapest – A Magyar Nyelv és Könyv ünnepe, Budavári Könyvünnep

szeptember 8. Hang-Tér-Kép családi évadnyitó- Fő tér

október 8-9. A császár új ruhája – Tatabánya, Jászai Mari Színház, gyermekszínházi bérlet (folytatás 2020 márciusában)

október 27. Tamás könyve- Budapest, B32 Galéria és Kultúrtér, Haláli bábos nap

november 10. Az égigérő fa – Vasi Skanzen, Szent Márton Vásár

november 13-14. Rumcájsz – Budapest, Vigyázó Sándor Művelődési Ház

november 26. Bábok ideje – bábtörténeti és műfajelméleti foglalkozás egyetemi hallgatóknak

november 29. Bábok ideje – bábtörténeti és műfajelméleti foglalkozás óvónőknek

november 30. Holle anyó – Budapest MÜPA – 2 ea.

december 15. Holle anyó – Valakit várunk – karácsonyváró családi nap, főszervező: Dr. Pesovár Ernő AMI

december 19. A boldog herceg – előadás felnőtteknek az MMIK színháztermében

Továbbra is kiemelkedő volt a Kőszegi Várszínházzal és a kaposvári Bábszíntérrel évek óta fennálló kapcsolat. Ebben az esztendőben is sok előadást tartottunk ezeken a településeken.

Kőszeg:

február 19. Holle anyó 2 ea.

június 12. Körhinta

június 22. Batu-tá kalandjai

július 2-3. A boldog herceg 2 ea.

Kaposvár

március 3-8. Rumcájsz – 13 ea. - gyermekszínházi bérlet

december 2-12. Holle anyó - 17 ea. gyermekszínházi bérlet

**Hazai színházi fesztiválok**

április 16. A császár új ruhája- DESZKA Fesztivál, Debrecen

**Nemzetközi színházi fesztiválok:**

június 21. A császár új ruhája – Bialystok, Lengyelország – Puppet’s Metamorphosis Nemzetjközi Felnőtt Bábfesztivál

**Díjak:**

**Színházi Kritikusok Díja- jelölés** – szeptember 22. – A boldog herceg - egyike lett a három legjobb ifjúsági előadásnak

1. **Helyi együttműködések, partnerkapcsolatok**

**Szervezés**

A kapcsolattartási metódusunkat évekkel ezelőtt alakítottuk ki. Alapjai változatlanok, de igyekszünk mindig újabb és újabb elemekkel gazdagítani.

Vállalásunknak megfelelően a városi oktatási intézmények vezetőivel és pedagógusaival szakmai találkozókat, beszélgetéseket, tapasztalatcseréket szervezünk.

Trifusz Ádám szervezőnket és Meskó Krisztián külső szervező munkatársunkat több intézménybe kovács Géza vagy Prikazovics Ferenc is elkísérte. A találkozások hasznosak voltak, de a bérletes létszám ezek hatására nem emelkedett.

A növekedés érdekében ezért újabb kezdeményezésekkel éltünk.

Szeptembertől minden bérletben is szereplő produkció bemutatója előtt nyilvános főpróbát tartottunk pedagógusoknak. Ezeken az előadás megtekintésén túl arra is lehetőség volt, hogy a résztvevők az alkotókkal beszélgessenek, tőlük kérdezzenek. A cél az volt, hogy segítsük a pedagógusokat abban, hogy felkészítsék a gyerekeket az előadás látogatásra ill. segítséget adjunk a látottak iskolai-óvodai feldolgozásához. Az érdeklődés minimális, de 2020-ban is folytatjuk.

Ugyancsak pedagógusoknak szántuk az előadásainkhoz kapcsolódó témanapokat. Ezek közül az első az évad kínálatáról szólt. A programban részleteket mutattunk a készülő produkciókból, s a színház vezetésén, szervezésén túl jelen voltak az őszi produkciók rendezői is, akik röviden elmondták elképzeléseiket. A cél az volt, hogy a bérlet megvásárlása előtt a pedagógusok tájékozódjanak, a szükséges ismeretek birtokában tudjanak dönteni, s válaszolni tudjanak a szülők esetleges kérdéseire is. A programon alig néhány pedagógus vett részt.

Mindezek után egy Szombathelyen eddig példa nélküli vállalkozásba fogtunk. Kovács Géza részt vett a Vas Megyei Kereskedelmi és Iparkamara gyűlésén, ahol ismertette elképzeléseinket, kérésünket. A Kamara az erről szóló írásos anyagot minden tagjának eljuttatta, s mi is megkerestük először egy írásos anyaggal majd telefonon a város és a városkörnyék legjelentősebb gazdasági vállalkozásait.. Az adott cég dolgozóinak ill. családjuknak szóló zártkörű előadássorozatot kínáltunk. És segítséget kértünk, hogy a vállalkozások vásároljanak bábszínházi bérleteket, melyeket mi az iskolákkal együttműködve olyan gyerekekhez juttatunk el, akik családjának nehézséget jelentene a bérlet árának kifizetése. Előbbi kezdeményezésünk egyelőre nem járt sikerrel. A támogatói bérletek vásárlása elindult. A Nyugat Takarék Szövetkezet, a CEO Kft, a Gerencsér és Társa Kft. és az IVY Kft. jóvoltából 50 kisgyerek jöhetett bábszínházba a Neumann, a Derkovits, a Brenner Iskolából ill. az Aranyhíd EGYMI-ből. A program folytatódik, a 2020. évi tavaszi és őszi Mesebolt bérletre is vannak már támogatói ígérvények.

Továbbra is problémát jelent a városban a gyermekcsoportokat megcélzó kulturális programok túlkínálata, a társintézmények programjainak számunkra vállalhatatlan alacsony ára, a gyerekek és pedagógusok leterheltsége, az óvodákban-iskolákban megjelenő haknibrigádok ill. amatőrök térhódítása. Sokszor még mindig nehézség, hogy a pedagógusok egy részének elvárásai, igényei nem találkoznak a mi törekvéseinkkel: csak a felhőtlen szórakoztatás az elvárás. Kényelmi szempontok is egyre inkább befolyásolják a bérletvásárlást. Két szempontból is: egyrészt nem akarnak kimozdulni az iskolákból-óvodákból, másrészt – különösen kamaratermünkben – nálunk sem ideálisak a nézőfogadás feltételei.

A szervező munkában jelentős volt az elektronikus formában és levélben kiküldött anyagok száma, s a telefonos megkeresések, ill. a személyes találkozások száma továbbra is magas volt ill. magasabb lett. Az eredmény felemás: sikerült néhány új partnert találnunk, de többször szembekerültünk elutasító magatartással is.

A pedagógusok munkájának segítése

A bérletes előadásokról továbbra is részletes ismertetőt küldtünk, amely megkönnyíthette a gyerekek felkészítését, s pedagógus végzettségű munkatársaink minden alkalommal összeállítanak egy szempontrendszert, mely segíthette a látott előadás feldolgozását, felhívva a figyelmet a tananyaghoz való kapcsolódási pontokra ill. a színházi-bábszínházi jellegzetességekre is. Ez egyedülálló.

Próbáltuk segíteni más szervezetek színházi neveléssel kapcsolatos terveinek megvalósítását is. Támogattuk a márciusban Szombathelyen megrendezett Regionális Diákszínjátszó Találkozó létrejöttét (színháztechnikai eszközök, mobil nézőtér, műszaki szakember, helyiséghasználat), és technikai eszközöket, díszletelemeket biztosítottunk egy helyi gyermek együttes klasszikus táncszínházi produkciójához (Hófehérke és a hét törpe).

Ebben az esztendőben is tartottunk játékos foglalkozást a hozzánk látogató gyermek bábcsoportoknak. Téma: a bábszínház története, működése; a bábszínházi előadás születése; bábtechnikák; kulisszatitkok. Partner: Brenner János Óvoda, Általános Iskola, Gimnázium és Kollégium

Bábok ideje

Tavasszal előkészítettünk egy pedagógusoknak, szülőknek, nagyszülőknek, tanító szakos hallgatóknak szóló bábos oktatási projektet, melyben az érdeklődők 5 találkozásban ismerkedhetnek meg a bábszínház történetével, műfaji sajátosságaival, technikáival, zeneiségével és a bábkészítéssel. A célunk az, hogy a résztvevők olyan bábos-bábszínházi-színházi ismeretekhez jussanak, amelyeket hasznosíthatnak napi munkájukban, s amit továbbadhatnak a kollégáknak, a gyerekeknek és a szülőknek. Így a program nem ér véget a lezáró előadásokkal, hanem – meggyőződésünk szerint - beépül az iskolák, óvodák, családok életébe.

Az anyagi források előteremtése érdekében két pályázatot is beadtunk ( TOP CLLD) Az első nem nyert, a második elbírálása nem történt meg. A kapott tájékoztatás szerint ez legkorábban a 2019/2020-as évad vége felé történhet meg.

Mivel nem akartuk, hogy a foglalkozásokra jelentkező pedagógusok csalódjanak, vagy több mint egy évet kelljen várniuk a programsorozatra, ezért egy csoportnak novemberben elindítottunk egy, a tervezettnél rövidebb és egyszerűbb 3 foglalkozásból álló sorozatot. A folytatás 2020 februárjában ill. márciusában valósul meg. Tartottunk egy foglalkozást az ELTE SEK tanító szakos hallgatóinak is, hasonló céllal.

Marosvásárhely

Dr. Fűzfa Balázs segítségével együttműködést kezdeményezünk a Marosvásárhelyi Művészeti Egyetem Magyar Művészeti Karával. A tervezett vendégjáték a Külgazdasági és Külügyminisztérium támogatásával megvalósult. Két produkcióból négy előadást játszottunk, két korosztály számára. A Történetek a Kutyusról és a Cicusról – Josef čapek meséje-, az óvodás és kisiskolás korosztályt célozta meg. Az előadásokon a gyerekeken kívül jelen voltak a Kar hallgatói is, s így élesben tapasztalhatták meg a nézők reagálásait. Ez azért is fontos, mert jövőbéli munkáik során elsősorban ezzel a korosztállyal fognak találkozni. A másik előadás, a Tamás könyve - amely középiskolásoknak szólt- a holokauszt témakörében, a feldolgozatlan családi titkokról, történetekről beszélt. Ezt és a mellé rendelt drámapedagógiai feldolgozást is végigkísérték a hallgatók. Összesen 8 fő utazott Szombathelyről Marosvásárhelyre. A 4 előadást 263 néző látta. A találkozón megfogalmazódott egy jövőbéli együttműködés lehetősége, melyre a következő tanév végén kerülhetne sor.

Griff Bábszínház

2018-ban elkezdtük egy újszerű, a 2019/20-as évadra szóló együttműködés előkészítését a Griff Bábszínházzal. Az egyeztetések megtörténtek. 2020. első félévében a két színház helyi bérletsorozatának 1-1 előadása a másik színház vendégjátékával valósul meg.

Selmecbánya

2018-ban elindult a Selmecbányára történő meghívásunk előkészítése. Ez a település volt 2019-ben Szlovákia Kulturális Fővárosa. , A meghívás megtörtént, bekerültünk a programba. A vendégjáték a színészegyeztetés lehetetlensége miatt nem valósult meg.

Áldozatsegítő központ

Megtörtént az általános iskolásoknak szóló Lili és a bátorság című előadás és a hozzá kapcsolódó foglalkozás előkészítése. Az alkotókkal megállapodtunk, a próbák 2020 áprilisában kezdődnek.

Megtörtént az igények felmérése is. 12 városi és városkörnyéki iskola jelezte, hogy szeretné, ha tanulói részt vehetnének a foglalkozáson s láthatnák az előadást.

Az előadáshoz kapcsolódik majd egy szülőket és tanárokat segítő védőháló is, melyet a szombathelyi Áldozatsegítő Központ munkatársai biztosítanak. Ők beszélgetéssel és ismeretterjesztő anyagokkal segítik a háttérmunkát.

Tematikus színházi napok

Az elsősorban Vas megye településeinek szánt tematikus, több korosztálynak szóló színházi napok előkészítése érdekében felvettük a kapcsolatot az NMI Művelődési Intézet Nkft. Vas Megyei Irodájával. A célunk az volt, hogy közösen előkészítsünk egy mintaprojektet. Ajánlatunkat örömmel fogadták, nagy lehetőséget láttak benne, különösen azért, mert egybecseng az NMI céljaival, feladataival. De jelezték, hogy nincs anyagi forrásuk minderre. Ezt 2019-ben nem sikerült biztosítani.

Segítséget kértünk az Irodától előadásaink megyén belüli kiajánlásában, propagálásában is. Az ehhez szükséges írott anyagokat eljuttattuk hozzájuk. Ez ők továbbították partnereiknek. 2019-ben mindez új partnerkapcsolatot, vendégjátékot nem eredményezett.

**A műsorszolgáltatással kapcsolatos tervek teljesülése**

LEP előkészítés

Az év második felének egyik nagy kihívása a Lázár Ervin Programban való részvételünk előkészítése volt. A feladatot nehezítette, hogy csak csöpögtetve, későn, s nagyon hiányosan jutottak el hozzánk az ezzel kapcsolatos információk, s azok is gyakran ellentmondásosak voltak. A lebonyolítás a KLIK tankerületeinek lett a feladata, de tőlük sem tudtunk biztos és pontos információkat szerezni. Végül decemberben a Szombathelyi és a Sárvári Tankerülettel kötöttünk szerződést. A megvásárolt jegyek ellenértéke még 2019-ben megérkezett a számlánkra, de az előadásokat 2020. április 30-ig kell lejátszanunk.

Bérletezés

Erőfeszítéseink eredményeként a Mesebolt bérlet létszáma ősszel összesen 345 fővel emelkedett.

A 2017 őszén bevezetett a vidéki bérletes előadássorozat jól működött. Ezzel a bérleti formával esélyt adtunk a vidéki településen élő gyermekek számára, hogy saját környezetükben, buszozás nélkül találkozhassanak a bábszínház előadásaival. 3 előadásból álló sorozatot játszottunk 7 helyszínen. Az előadásokon rendszeres volt a jegyvásárlás is. Összességében a helyszínek száma (-2) és minimálisan a nézőszám is csökkent, de az eredménnyel így is elégedettek vagyunk( 7 helyszín, 591 bérletes). Egyik korábbi település továbbra is igényel előadásokat, de nem bérletes formában, s több vasi kisebb és nagyobb településen tartunk egyedi előadásokat.

Oladi bérletünket továbbvittük, a létszám nem változott. A kis létszám miatt osztályterem-színházi előadásokat kínáltunk, így nem kellett kifizetnünk az oladi színházterem bérleti díját.

Kamasz bérletet a 2019/20-as évadban már nem indítottunk. A 10-14 éves korosztálynak egyedi előadásokat kínáltunk. A királyok könyve című sorozatot 7 alkalommal játszottuk, 141 5-6. osztályosnak.

Középiskolás korosztály

Továbbra is szomorúan tapasztaljuk a középiskolák érdektelenségét. Komoly szervezőmunkával is csak nagyon kevés egyedi előadást sikerült szerveznünk: A boldog herceg 6 előadását 355 középiskolás látta.

Az előadáshoz előkészítő, érzékenyítő foglalkozás is kapcsolódott, melynek témája a hajléktalanság volt. Ezt két szociális szakember,Stankovics Erika, Gergely-Durai Tímea vezette. 9 45 perces foglalkozást tartottak 283 fiatalnak. Partner intézmények:: Brenner János Óvoda, Általános Iskola, Gimnázium és Kollégium; Szombathelyi Műszaki SZC Gépipari és Informatikai Szakgimnázium;Kanizsai Dorottya Gimnázium; kőszegi Jurisics M. Gimnázium**;** Hermann Ottó Környezetvédelmi és Mezőgazdasági Szakgimnázium és Szakközépiskola**;** Szombathelyi Műszaki SZC Puskás Tivadar Fém- és Villamosipari Szakgimnázium és Szakközépiskola**;** Szombathelyi Művészeti Szakgimnázium

Helyi rendezvények

A város hagyományos nagyrendezvényein – ha tehettük és ha igény volt rá - továbbra is jelen voltunk.

* A városi gyereknapi forgatag részeként két előadásunkat mutattuk be.
* A Savaria Történelmi Karnevál szervezői egy előadást kértek tőlünk.
* Közreműködtünk a Vasi Skanzenben a Szent Gyögy ill. Szent Márton napi rendezvényeken
* A Főtérre tervezett Hang-Tér-Kép című évadnyitónkat a kedvezőtlen időjárás miatt az MMIK előterében tartottuk.
* Közreműködtünk a Valakit várunk című adventi programon.

Bölcsődei sorozat

Ebben az esztendőben zárult a 2018. decemberében elkezdett bölcsődei sorozat és előkészítettük a 2020 januári sorozatot, amit azóta sikeresen megvalósítottunk.

Megyén kívüli előadások, vendégjátékok.

A Magyarország más megyéiben tartott előadásaink száma az intenzív szervezőmunkának köszönhetően tovább növekedett: 37-ről 60-ra. Nehéz, sikeres, de sok kudarccal járó feladat volt. Bekerültünk több település bérletsorozatába. Különösen fontosak voltak a budapesti, tatabányai és kaposvári vendégjátékok.

Budapesten 6 produkciónkat, összesen 9 alkalommal láthatták ( A császár új ruhája, A boldog herceg, A hazudós egér, Tamás könyve, Rumcájsz, Holle anyó) Kiemelkedő jelentőségű számunkra a Művészetek Palotájával kialakult kapcsolat, s A boldog herceg című ifjúsági-felnőtt előadásunk bemutatkozása a Budapest Bábszínház jubileumi évadának programjában.

Tatabányán a Jászai Mari Színház gyermekbérletébe kerültünk be, a sorozat 2020 márciusában folytatódik

Kaposváron a Bábszíntér gyermekbérletében két produkciónkat is láthatták a gyerekek. Összesen 30 előadást játszottunk.

Hosszú előkészítés után az ország tőlünk távoli részén, Nyírbátorban is játszottunk bérletes előadásokat.

Fontosak voltak vendégjátékaink az ország más vidéki bábszínházaiban ( Griff Bábszínház, Zalaegerszeg; Ciróka Bábszínház, Kecskemét, Vojtina Bábszínház, Debrecen). Különösen érdekes volt a Kicsibácsi és Kicsinéni (meg az Imikém) című előadásunk bemutatása Zalaegerszegen, mert nem gyerekek ültek a nézőtéren: a produkció a színház felnőtt sorozatában szerepelt. 2020 januárjában újabb „gyerekelőadásunk” szerepel a sorozatban (Én vagyok én, te vagy te).

Könyvtári sorozat

Folytattuk a Könyvtárral közös kistelepülési előadássorozatunkat. A koordinálásba külső szervezőt is bevonunk. Erre szükség is volt, hiszen ismét későn kaptuk meg a településlistát, s a helyszínekkel a teljes egyeztetést most is nekünk kellett elvégezni. Sajnos a néhány évvel ezelőtti 40 helyett 2019-ben is csak 10 ilyen előadás lebonyolítására kaptunk lehetőséget (Telekes, Bozzai, Alsóújlak, Rum, Nemesrempehollós, Pankasz, Szergény, Apátistvánfalva,Söpte, Peresznye)

A Ziránó Színház vendégjátéka

A terveknek megfelelően az óvodásoknak szánt tavaszi Mesebolt Bérletben vendégül láttuk a Ziránó Színház Kelekótya haramiák című játékát. 15 előadást tartottunk 1211 nézőnek.

**Karitatív tevékenység**

A bábszínház továbbra is nagyon fontosnak gondolja a karitatív tevékenységet.

A Magyar Máltai Szeretetszolgálattal együttműködve idén is közreműködtünk a szervezet rendezvényeiken, a karácsonyi élelmiszerosztásban.

Továbbra is ingyenesen látogathattak előadásainkra a gencsapáti gyermekotthon lakói s a Vas Megyei TEGYESZ szombathelyi gyermekvédelmi intézetében, s nevelőszülőknél élő gyerekek is.

.

**Helyi alkotók**

Ebben az esztendőben nem csupán a zene-, és képzőművészet terén építettünk helyi szakemberek és alkotók munkájára. Színészeink a rendező munkáját segítő játékmesterként vettek részt a Királyok könyve elkészítésében. A produkciók színpadra állítása során báb- díszlet- és jelmezkészítőként is számítottunk helyi alkotókra.

Helyi alkotók 2019-ben:

Trifusz Péter tervező (plakátgrafikák; Királyok könyve I-II-III-IV., A háromágú tölgyfa tündére)

Trifusz Péter báb- és díszletkészítő (Királyok könyve I-II-III-IV.)

Kiss Dávid zeneszerző (Lenka és a tündér, Pettson és Findusz)

Kovács Géza rendező (Királyok könyve I-II-III-IV., A háromágú tölgyfa tündére)

Kosznovszky Márton játékmester (Királyok könyve I.)

Kőmíves Csongor játékmester (Királyok könyve II.)

Gyurkovics Zsófia játékmester (Királyok könyve I.)

Fritz Attila játékmester (Királyok könyve I.)

Maronics Ferenc korrepetitor

Tali Julianna bábkészítő (A háromágú tölgyfa tündére

Simonné Borsodi Mária jelmezkészítő ( Lenka és a tündér, A háromágú tölgyfa tündére, Királyok könyve I-II-III-IV., Pettson és Findusz)

**Drámapedagógiai foglalkozások, osztályterem színházi produkciók**

Ebben az évben ezt a tevékenységet nem csupán folytattuk, de tovább erősítettük. . Továbbra is műsoron volt a 14-18 éveseknek szóló Tamás könyve és a 6-8 éveseknek szánt, 45 perces Szent Márton köpenye című osztályterem színházi játék. Mindkettő 3-3 alkalommal került közönség elé.

Királyok könyve címmel útjára indítottunk egy új sorozatot, mely az Árpád-ház történetét, uralkodóit mutatja be. Négy epizód elkészült ( Történetek a Honfoglalásról, Történetek Szent Istvánról, Történetek Szent Lászlóról, Történetek III. Béláról).

A sorozat végén pedig 2020-ban érkezik IV. (Kun) László, aki az Árpádok végóráiban uralkodott. Ennek a produkciónak az előkészületeit elkezdtük.

Nem bábszínházi előadásnak kell felfogni a Királyok Könyve részeit, sokkal inkább helyes, hogy bábszínházi eszközökkel próbálunk besegíteni a történelemoktatásba. A történeteket a komolyságuk természetes megtartása mellett humorral tálaljuk és tesszük fogyaszthatóvá az általános iskolás korosztály számára. Úgy gondoljuk, ez a kettősség az, amely révén megtapadhat az emlékezetükben ez a néhány igen jelentős történet, és könnyebben válhat belőlük történelmet szerető-olvasó ember.   
 A produkciókat két változatban játszottuk. Ha alsó tagozatos diákok a nézőink, a 25-30 perces előadást kézműves foglalkozás kíséri, melynek keretében az előadásban látott háromdimenziós könyvhöz hasonlóan a gyerekek elkészíthetik a Szent Korona, A Jogar ill. az Országalma papír mását. Ha felsősöknek játsszunk, kimarad a kézműveskedés, s a gyerekek egymás után, összefűzve két epizódot láthatnak.

A sorozat előadásaival összesen 77 alkalommal látogattunk el az iskolákba.

Propaganda

Rendszeres, naprakész információval láttuk el internetes oldalunkat, bővítettük hírlevelünk címzettjeinek körét. Fenntartottuk a helyi médiumokkal ill. az internetes programportálokkal meglévő jó kapcsolatunkat.. A városban minden fontosabb rendezvényünkről, bemutatónkról plakátokat helyeztettünk el.

Facebook-csoportjainkat egész évben működtettük. Az óvodapedagógusoknak, az általános iskola alsó ill. felső tagozatában vagy a középiskolákban tanító pedagógusoknak külön, az eddigieknél nagyobb rendszerességgel juttattuk el a speciálisan nekik szóló ajánlatokat, az őket érintő információkat.

Produkcióinkról részletes sajtóanyagot készítettünk, a bemutatók előtt sajtótájékoztatót szerveztünk.

**Összegzés**

**Ez az év is sikerekkel, megoldandó valamint megoldhatatlan problémákkal bővelkedő volt. Az év vége már sötét felhőket vetített jövőbéli működésünk egére. Mint alant majd látható lesz, a 2020. évi tervezetben, ezen felhőkből villámok is csapkodtak felénk, belénk, s ami még az év végén nem is volt látható, csak a beszámoló írásakor befolyásolja mindennapjainkat, a járványhelyzet teljesen átírta, s átírja naponta jelenünket és jövőnket.**

**A MESEBOLT BÁBSZÍNHÁZ ELŐADÁSAI 2019.**

|  |  |  |
| --- | --- | --- |
| **SAJÁT** | előadásszám | nézőszám |
| **A boldog herceg** | **10** | **793** |
| A császár új ruhája | 5 | 1329 |
| **A gyáva kistigris** | **17** | **1263** |
| **A háromágú tölgyfa tündére** | **16** | **2179** |
| A hazudós egér | 9 | 702 |
| Ármányos puncspancs | 6 | 884 |
| Az égigérő fa | 1 | 2389 |
| Az elvarázsolt testvérek | 4 | 1364 |
| Batu-tá kalandjai | 12 | 966 |
| **Én vagyok én, te vagy te** | 17 | 1160 |
| **Holle anyó** | **48** | **6572** |
| Kicsibácsi és Kicsinéni (meg az Imikém) | 2 | 142 |
| **Királyok könyve - Történetek a Honfoglalásról** | **9** | **283** |
| **Királyok könyve - Történetek III. Béláról** | **25** | **602** |
| **Királyok könyve - Történetek Szent Istvánról** | **30** | **770** |
| **Királyok könyve - Történetek Szent Lászlóról** | **6** | **123** |
| **Királyok könyve – Történetek a Honfoglalásról és Szent Istvánról** | **7** | **141** |
| Körhinta | 11 | 456 |
| **Lenka és a tündér** | **26** | **2104** |
| Minden egér szereti a sajtot | 3 | 187 |
| Papírvarázs | 6 | 236 |
| **Pettson és Findusz** | **10** | **1181** |
| Pöttöm Panna | **13** | **1241** |
| Rumcájsz | 19 | 3351 |
| Szent Márton köpenye | 3 | 73 |
| Tamás könyve | 3 | 110 |
| Tíz emelet boldogság | 11 | 670 |
| Történetek a Kutyusról meg a Cicusról | 27 | 2863 |
| Vackor az óvodában | 2 | 129 |
|  | 358 | 34263 |
|  |  |  |
| **VENDÉG** | előadásszám | nézőszám |
| Állatok farsangja - Kabóca Bábszínház | 1 | 42 |
| Babszem Jankó - Ziránó Színház | 1 | 90 |
| Kelekótya haramiák - Ziránó Színház | 15 | 1211 |
| Léghajó a Bodza utcából - Griff Bábszínház | 1 | 48 |
| Pepita - Griff Bábszínház | 1 | 30 |
| Pinokkió- Ziránó Színház | 1 | 64 |
|  | 20 | 1485 |
|  |  |  |
| ÖSSZESEN | 378 | 35748 |
|  |  |  |
|  |  |  |
| átlagos nézőszám | | 94 |
|  |  |  |
|  |  |  |
|  | előadásszám | nézőszám |
| Szombathely | 248 | 20127 |
| Vas megye települései | 64 | 4947 |
| Más megye | 60 | 10171 |
| Külföld | 6 | 503 |
|  | 378 | 35748 |
|  |  |  |
|  |  |  |

|  |  |
| --- | --- |
| Bérletek | létszám |
| Mesebolt bérlet-tavasz | 1421 |
| Kamasz bérlet - 2018/19 | 83 |
| Oladi Meseszínházi bérlet - 2018/19 | 60 |
| Vasi mesebérlet 2018/19 | 670 |
| Mesebolt bérlet-ősz | 1766 |
| Vasi mesebérlet 2019/20 | 591 |
|  | 4591 |

**A 2020. évi munka terve**

**A 2019.évi beszámolót úgy zártam, mint egy sorozat-regény első kötetének utolsó lapját, melyen felvázoltam a következő rész izgalmait. Az írók teszik ezt azért, hogy az olvasók izgatottan keressék a második kötetet, s már előre izguljanak kedvenc szereplőik sorsáért. A mi életregényünket magas helyen írják, s úgy tűnik, hogy olykor hányatott sorsú szereplők vagyunk ebben a történetben. Bekövetkezett az, amire még nem volt példa az elmúlt 10 esztendőben. Olyan mértékű információ hiányban szenvedtünk hónapokon keresztül költségvetési támogatásunk kapcsán, s azt követően pedig oly mértékű pénzügyi leépítéssel szembesültünk, hogy igazán kiszaladtunk volna ebből a regényből. 37% (31,1 millió forint) állami támogatás elvonással kellett szembenéznünk első villámcsapásként. Aztán sorra jött a többi csapás, amelyek következményei még ma is kiszámíthatatlanok, s tervezhetetlenné teszik az elkövetkező időszakot. Igazán ebben a munkatervben csak fikciókat, lehetséges, de bizonytalan jövőképet tudok felvázolni. Megoldást csak közösen a fenntartóval tudunk találni a helyzetre.**

***Mivel a veszélyhelyzet miatt a munkaterv március eleje helyett május végén kerül a fenntartó elé, ezért az év elején magunknak megfogalmazott terveinket aktualizáltuk. A 2019/20-as évad első fele, a naptári év fele gyakorlatilag eltelt, így a január és május közötti időszak esetén már nem terveket, hanem tényeket közölhetünk.***

1. **Kapcsolattartás a fenntartóval, pénzügyi tervezés**

Központi támogatásunk a tavalyihoz képest 31,1 millió forinttal csökkent.

Fenntartói támogatásunk tényleges, végső nagyságrendjéről, alakulásáról nem tudok valósághűen beszámolni. Jelen pillanatban hivatalosan a februárban elfogadott költségvetési rendelet által meghatározott összeget (26,062 millió forint) látjuk. Ám ez az összeg az állami támogatások csökkenése okán, s a várható saját bevételcsökkenés kapcsán nem lesz elegendő. Számításaink szerint a rendeletben szereplő, kalkulált állami támogatás hiányzó 17,6 millió forintos részét is az önkormányzatnak kellene pótolnia a biztonságos működést biztosítandóan.

Jelentős visszatervezésre került sor már most az üzemköltségek, szakmai munka oldalán. Minden olyan költségnemet kiradíroztunk költségvetésünkből, ami a normális intézményi működés része lenne, s volt is eddig, de jelen pillanatban már nem finanszírozhatóak.

Várjuk a végső döntést az önkormányzati támogatás mértékéről, hogy tervezni tudjuk az évet, s ezen keresztül az évadot.

A megkötött szerződés – állam és önkormányzat között- sajnálatosan nem csupán ennek a 2020. gazdasági évnek kereteit szabja meg, hanem 2022. december 31-ig befagyasztja az állami támogatás nagyságát. Talán ennek a következményeit nem kell részletesebben taglalnom. A város vezetőivel és a GESZ igazgató asszonyával szinte minden nap a helyzet megoldásán dolgozunk hónapok óta.

A tervezett előadások megvalósítása érdekében – az elmúlt évekhez hasonlóan, vagy inkább fokozottan – pályázati forrásokat is találnunk kell, mert jelenlegi állás szerint csak ezek a pályázatok biztosíthatják az alap szakmai működést. Tehát most nem tevékenységi kör bővítésére, színesítésére keressük a lehetséges pályázatokat, hanem a talpon maradásért, s ez óriási különbség.

1. **Tárgyi feltételek**

Az eddigi tárgyi feltételinkben, elhelyezésünkben változással nem számolunk, azaz a bizonytalanság csak növekedett az MMIK épületének felújítására, az NMI által pályázott és elnyert 600 millió forint kapcsán. Nem tudjuk ki lesz a jövőbéli üzemeltető, mit, hogyan, mikor újítanak fel, s egyáltalán a projektben hol a mi helyünk. Az eddigi történelmi tapasztalatok azt láttatják velem, hogy sok jónak nem nézünk elébe. De, tudják, a remény hal meg utoljára!

1. **Egyéb feltételek**

A műszaki területen folyamatosan jelenlévő létszámhiány folyamatos egyeztetést, nagy odafigyelést és előre tervezést igényel.

A kapcsolattartásért, koordinálásért felelős: Kiss Béla

1. **Társulatépítés, előadások**

Folytatjuk a csapatépítést, a társulat megújítását. Új színészt szerződtettünk Lukács Gábor személyében a távozó Fritz Attila helyére. Visszatér hozzánk a kispapa szerepből Kőmíves Csongor, s így teljes létszámmal futunk neki a bizonytalanságnak. Így legalább lesz kibe kapaszkodnunk.

Továbbra is szükséges a művészeti tanácsadó, Veres András bábrendező jelenléte, akivel közösen építjük fel az évad dramaturgiai terveit.

Fontos lenne, hogy a bábszínház műszaki létszámát is fejleszteni tudjuk, de sajnos erre reális lehetőséget nem látok.

Fontos és váratlan változással nézünk szembe egy pár nappal ezelőtt meghozott törvénymódosítás kapcsán, miszerint munkatársaink közalkalmazotti jogviszonyát november elsejétől meg kell szüntetnünk, és a MT hatálya alá kerülnek. A parlamenti döntés indoklása szerint ezzel piaci fizetéseket tudunk majd biztosítani dolgozóinknak, így is erősítve megélhetésüket.

**2020. tavaszi bemutatói**

1. **Lázár Ervin: Gyere haza, Mikkamakka!**

* rendező: Szenteczki Zita
* tervező: Boráros Szilárd
* zeneszerző: Ádám Rita, Darvas Benedek
* dramaturg: Veres András
* szereplők: Császár Erika, Gyurkovics Zsófia, Kovács Bálint, Kosznovszky Márton, Kőmíves Csongor, Lukács Gábor, Varga Bori, Kovács Domokos mv.
* bemutató: 2020. február 16.

1. „…a földgömböt itt hegyezd ki!” – bábos játék Tamkó Sirató Károly verseiből

* rendező, dramaturg: Veres András
* tervező: Rumi Zsófia
* zeneszerző: Rozs Tamás
* szereplők: Császár Erika, Gyurkovics Zsófia, Kovács Bálint, Kosznovszky Márton, Lukács Gábor
* a bemutató eredetileg tervezett időpontja: 2020.március 29.
* a bemutató időpontja:2020. június 4.(zártkörű bemutató, online bérletes közvetítés)

(A pandémiás helyzet miatt elmaradt, a korlátozások miatt áprilisban egy hétig online próbákat tartottunk, május 18-án folytatódtak a próbák a bábszínházban.

az online bemutató tervezett időpontja: 2020. június 15.

1. Paulik Móni- Vincze Zsuzsa: Lili és a bátorság

* rendező: Somogyi Tamás
* tervező: Boráros Szilárd
* dramaturg: Veres András
* zenei szerkesztő: Kiss Dávid
* dramaturg konzulens: Végh Ildikó
* szereplők: Kovács Bálint, Lukács Gábor, Varga Bori, Csató Kata mv.
* drámapedagógus: Szepes Anna, Kardos János, Balla Richárd
* a bemutató eredetileg tervezett időpontja: 2020. május 4.

A produkció előkészítése megtörtént, de a pandémiás helyzet miatt a próbák nem indulhattak eddig el.

A megvalósításához nem rendelkezünk elegendő saját forrással. Ezért koprodukciós partnerként bevontuk a Kőszegi Várszínházat és a debreceni Vojtina Bábszínházat.

Terveink szerint a próbák június 9-én indulnak. Az előadás szabadtéren kerül bemutatásra Kőszegen, de a bemutató időpontja bizonytalan. Idei bérletes sorozatunkból kiemeltük az előadást, mert jellege és a hozzá kapcsolódó drámapedagógiai foglalkozás miatt online bemutató nem lehetséges. A 2020/21. évi bérletsorozatba helyeztük át a bemutatót, őszi kijátszással.

**2020. őszi bemutatói és 2021. tavaszi bemutatói**

Az előadások megvalósulása bizonytalan.

Függ:

* a pandémiás helyzet alakulásától
* a költségvetésünktől
* a pályázati forrásoktól
* az MMIK- épület új üzemeltetője által biztosított lehetőségektől
* az alkotókkal és közreműködőkkel az új időpontok egyeztetésének sikerességétől.

.

1. A Mese a kereskedő fiáról - tadzsik történet (Népek meséi sorozat)

Rendező: Rumi László

1. Horgas Béla: A Fabatkák kertje

Rendező: Veres András

1. Galuska László Pál: Madarak voltunk (felújítás új szereplőkkel)

Rendező: Kovács Géza.

1. Szálinger Balázs: Királyok könyve V. - Történetek Kun Lászlóról

Rendező: Kovács Géza

1. A kíváncsi kiscsikó (pöttöm színházi előadás, felújítás)

Rendező: H. Nagy Katalin

1. A vadász és a viziember – skót népmese (munkacím, Népek meséi sorozat)

Rendező: Veres András

1. Janicsek Péter: Óceános mese

Rendező: Janicsek Péter

**Műsoron tartott ill. fejújított előadások:**

1. óvodásoknak, kisiskolásoknak szóló előadások:

Kormos István: Vackor az óvodában

Kormos István: Az égigérő fa

Lázár Ervin: A hazudós egér

Josef čapek: Történetek a Kutyusról meg a Cicusról

Hanna Januszewska: A gyáva kistigris

Michael Ende: Lenka és a tündér

Peter Bichsel-Szabó Borbála: Én vagyok én, te vagy te

Grimm testvérek-Veres András: Holle anyó

Jevgenyij Svarc: Az elvarázsolt testvérek

Sven Nordquist: Pettson és Findusz

Parti Nagy Lajos: A császár új ruhája – új szereplő beállása

Galuska László Pál: A háromágú tölgyfa tündére – egy *új szereplő beállásával*

Václav Čtvrtek: Rumcájsz

Kovács Géza: Batu-tá kalandjai

1. Ifjúsági ill. felnőtteknek szóló előadások

Oscar Wilde-Jeles András:A boldog herceg – egy *új szereplő beállásával*

1. Pöttöm színházi előadások:

Papírvarázs

1. osztályterem-színházi előadások

Szent Márton köpenye

Szálinger Balázs: Királyok könyve I - Történetek a Honfoglalásról

Szálinger Balázs: Királyok könyve II. - Történetek Szent Istvánról

Szálinger Balázs: Királyok könyve III. - Történetek Szent Lászlóról

Szálinger Balázs: Királyok könyve IV. - Történetek III. Béláról – *új szereplő beállásával*

1. **Műsorszolgáltatás**

**Lázár Ervin Program**

Az év kiemelkedő szervezési feladata a Lázár Ervin Programban való részvételünk előkészítése, az előadások lebonyolítása, egyeztetése a KLIK Szombathelyi ill. Sárvári Tankerületével. A járványhelyzet miatt a megvalósítás határideje november 25-re módosult.

Előkészítés: Prikazovics Ferenc

Napi egyeztetés, lebonyolítás: Trifusz Ádám

Szombathelyi Tankerület

Előadások: Történetek a Kutyusról meg a Cicusról, A gyáva kistigris, Királyok könyve

Előadásszám: 17+12+18=47

Ebből 17 előadás az eredeti határidőig, április végéig nem valósult meg.

Sárvári Tankerület

Előadások: Lenka és a tündér, Királyok könyve

Előadásszám: 6+7=13

A járványhelyzet miatt egy előadást sem tudtunk a z egyeztetett időpontban lejátszani.

**Bérletes előadások**

Az év első felének egyik legfontosabb feladata a veszélyhelyzet miatt elmaradt előadások pótlása.

1. Az óvodás és kisiskolás **Tavaszi Mesebolt Bérlet** 2 előadását nem tudtuk lejátszani. Egyeztettünk valamennyi oktatási intézmény képviselőjével, s felajánlottuk, hogy ezeket online pótoljuk. Tervünket támogatták, megköszönték, örömmel fogadták. Az intézmények juttatták el a YouTube-linket a családoknak

A konstrukció:

* 2 helyett 3 előadást kínálunk (egy újat, mely június elejére készül el, és két régebbit)
* otthon ill. az iskolában-óvodában csoportosan is megnézhető;
* minden előadást 4 időpontban lehet megtekinteni (hétköznap délelőtt, délután, koraeste ill. hétvége délelőtt);
* június végén egy-egy időpontban minden előadás újra látható;
* akinél gond az internet, DVD-t küldünk, akinél gond a számítógép is, ősszel 2 hétvégi matinéra ingyen jöhet.

1. A **Vasi Mesebérletnek** 1 előadása maradt el. Ezt is online pótoljuk, a fentivel megegyező módon

Előkészítés: Kovács Géza, Prikazovics Ferenc, Trifusz Ádám

Technikai lebonyolítás: Trifusz Ádám

**Online megjelenések**

Március közepétől nem tarthatunk előadásokat. Nagy erőfeszítéseket tettünk és teszünk annak érdekében, hogy így is jelen lehessünk a családok életében. Ezért jelentősen kibővítettük online megjelenéseinket. Több kezdeményezésünk újszerű, innovatív, egyedülálló. Fontosnak tartottuk azt is, hogy kapcsolódjunk más szervezetek kezdeményezéseihez is.

A Mesebolt YouTube-csatornájára az alábbiak kerültek:

1. Minden napra egy Meseboltos mese

A Mesebolt 6 színésze meséket olvasott fel, ezek kerültek fel az internetre március közepétől, naponta egy-egy új.

Felvételek száma: 36

Látogatószám: 3232

1. Bábszínház otthon

A Mesebolt 6 színésze egy-egy, más-más technikával készült etűdöt vett fel otthonában, melyben megmutatták azt is, hogyan készült a produkció, hogyan készültek a bábok és kellékek.

Felvételek száma: 12

Látogatószám: 1931

1. Március közepétől több korábbi előadásunk felvételét tettük megtekinthetővé. Fokozatosan és folyamatosan május elejéig.

Előadások száma: 13

Látogatószám: 5239

1. Együttműködő partnerként részt veszünk az AGORA Szombathelyi Kulturális Központ online Gyermeknapi forgatag című rendezvényén. Egy előadásunkat láthatják az érdeklődők.
2. Együttműködő partnerként részt veszünk a Ciróka Bábszínház Pörögj velünk! című országos online gyermeknapi programjában. Egy előadásunkat láthatják az érdeklődők

Előkészítés: Kovács Géza

Technikai lebonyolítás: Trifusz Ádám

1. **Külföldi vendégjátékok**

A tervezett külföldi vendégjátékok az egyeztetett időpontokban nem megvalósíthatók. Az utazás lehetővé tevő pályázatok esetében kértük ill. kérjük a szerződés módosítását, a határidők kitolását. Kedvező válasz esetén egy új időpontban megvalósulhatnak. Erről az egyeztetések zajlanak.

Helyszín: Kassa, Szlovákia

Partner: Thália Színház

Előadás: Az elvarázsolt testvérek – 3 ea.

* NKA támogatással

Helyszín: Innsbruck, Ausztria

Partner: 79. sz. Dr. Kozma György SJ Cserkészcsapat;Innsbrucki Magyar Ifjúsági és Kultúregyesület

Előadás: Királyok könyve – 6 ea.

EMMI támogatással, külső szervező bevonásával

Helyszín: Toronto, Kanada

Partner: Parameter Klub

Előadás: Királyok könyve – 10 ea.

EMMI támogatással, külső szervező bevonásával

Előkészítés: Kovács Géza, Prikazovics Ferenc

Koordinálás: Trifusz Ádám

Pénzügyi lebonyolítás: Nyulné Szaller Anita

Technikai lebonyolítás: Kiss Béla, Tóth Gusztáv

1. **Fesztiválok**

A hazai és nemzetközi fesztiválok többségének szervezőitől azt az információt kaptuk, hogy a rendezvényük idén nem valósul meg.

Az ASSITEJ Nemzetközi Gyermek- és Ifjúsági Színházi Biennálé a tervezett májusi időpont helyett októberben kerül megrendezésre.

Helyszín: Kaposvár

Időpont: Előadás: Lenka és a tündér

Előkészítés: Trifusz Ádám

Technikai lebonyolítás: Tóth Gusztáv, Kiss Béla

Pénzügyi lebonyolító: Nyulné Szaller Anita

**A 2020/21-es évad bérletsorozatainak előkészítése**

A következő évadban a kisiskolásoknak és óvodásoknak szóló, székhelyi premierbérlet esetében új struktúrával jelentkezünk. Az eddigi külön tavaszi és őszi, 3-3 előadásos sorozat helyett, az egész évadra/tanévre szóló 4 előadásból álló bérletsorozatot kínálunk.

Az ebben szereplő előadások még bizonytalanok. A korábbi gyakorlattal ellentétben a meghirdetése május eleje helyett augusztus végén lehetséges. Így a júniusi elővásárlásra sem lesz lehetőség.

A változtatást évek óta tervezzük, sok szakmai szempontból indokolt. Az idei esztendő rendkívüli történései, a költségvetési források változása a bevezetéséhez újabb indokokat szolgáltattak.

A Mesebolt jegyeinek és bérleteinek ára évek óta nem emelkedett. A 4 előadásos bérlet ára terveink szerint 3800.- Ft lesz.

A Vasi mesebérletet folytatjuk, változatlanul 3 előadásból áll majd. A sorozatban szereplő előadások sora ebben az esetben sem dőlt még el. Ára 3100.- Ft lesz.

1. **Együttműködések, partnerkapcsolatok, egyéb tevékenység**

A veszélyhelyzet ideje alatt a Bábszínház részt vállalt a rászorulók, az idősek megsegítésében.

Hétvégenként és ünnepnapokon a mi autónk is ebédet szállított a városban. A Pálos Károly Szociális Szolgáltató Központ munkatársait Kovács Bálint bábszínész vitte a megadott címekre március 28-a és május 17-e között összesen 18 napon.

Csatlakoztunk a Polgárnesteri Hivatal által kezdeményezett „Ne cipekedj nagyi! elnevezésű programhoz is. A szombathelyi Vásárcsarnokban összeállított csomagokat a bábszínház autójával -több más önkéntes mellett- két munkatársunk, Tóth Gusztáv vagy Kocsis József szállította a nyugdíjasoknak, március 27-e és május 15-e között 13 napon.

Kollégáink mindkét tevékenységet folytatták szabadságuk ideje alatt is. A munkát Kiss Béla műszaki vezető koordinálta.

A törvényi előírásoknak megfelelően a GESZ szakembereivel együttműködve előkészítjük és lebonyolítjuk a dolgozók munkaviszonyának átalakítását, a KJT-ből az MT. hatálya alá helyezését.

Előkészítés: Kovács Géza, Prikazovics Ferenc

GESZ-szel való kapcsolattartás: Nyulné Szaller Anita

A Mesebolt Bábszínház 2020-ban ünnepli alapításának 25. évfordulóját. A jubileum méltó megünneplésére nem látunk esélyt.

Folytatjuk az együttműködést a Griff Bábszínházzal. A terv az volt, hogy a 2019/20-as évadban a két színház helyi bérletsorozatának 1-1 előadása a másik színház vendégjátékával valósul meg. Előkészítjük a 2020/21-es évad együttműködését.

A Zalaegerszegre szánt előadásunk: A hazudós egér

Időpont: 2020. január-február - megvalósult

Előadásszám: 12.

A Zalaegerszegről fogadott előadás: Moha és Páfrány

Időpont: 2020. május – nem valósult meg

Tervezett előadásszám: 10-12.

A szerződésben foglaltak halasztását kértük. Valószínűleg az előadások ősszel történő pótlását sem tudjuk vállalni. A felmerülő költségekre várhatóan nem lesz fedezet a költségvetésünkben.

Lebonyolítás: Trifusz Ádám

Koordinálás: Prikazovics Ferenc

Technikai lebonyolítás: Kiss Béla, Tóth Gusztáv

A 2020/21-es évad együttműködésének előkészítése: Kovács Géza

Úgy terveztük, hogy folytatjuk az együttműködést a Ziránó Színházzal, s koprodukcióban megvalósítjuk és/vagy vendégül látjuk Rejtelmes erdő című előadásukat. Az előkészítés megtörtént.

Tervezett időpont: 2020. október-december

Előadásszám: 12-15

A terv megvalósítására kicsi az esély. Nem áll rendelkezésre a szükséges pénzügyi forrás.

Folytatjuk az együttműködést a Kőszegi Várszínházzal. Közreműködünk bérletsorozatukban ill. a Kőszegi Nyár rendezvényein. Egyeztetéseket folytatunk egy újabb közös produkció megvalósításáról.

Felelős: Kovács Géza, Prikazovics Ferenc

A bérletsorozatba szánt előadás: Pettson és Findusz

Időpont: 2020. május 11-12 - elmaradt

A nyári sorozatba szánt előadás: Lili és a bátorság

Időpont: 2020. július-szeptember

Előkészítés: Kovács Géza

Koordinálás: Prikazovics Ferenc

Technikai lebonyolítás: Kiss Béla, Tóth Gusztáv

Közreműködtünk a Polgármesteri Hivatalban, a Nyitott Városháza Program részeként megrendezett jótékony célú farsangi programban.

Időpont: 2020. február 7.

Előadás: Lenka és a tündér

Felelős: Prikazovics Ferenc

Technikai lebonyolítás: Kiss Béla, Tóth Gusztáv

Ha a szervezők fenntartják felkérésüket, fellépünk a város nagyrendezvényein:

Savaria Történelmi Karnevál - STK KKA, Savaria Turizmus NKft.

Időpont: 2020. augusztus 27-30

Előadás: egyeztetés alatt

Szent Márton napi Országos Nagyvásár – Savaria Múzeum

Időpont: 2020. november 14-15.

Előadás: egyeztetés alatt

Felelős: Kovács Géza, Prikazovics Ferenc

Technikai lebonyolítás: Tóth Gusztáv

Pénzügyi lebonyolítás: Nyulné Szaller Anita

Módszertani tevékenység, egyéb rendezvények

Előkészítjük a Lili és a bátorság című előadás és a hozzá kapcsolódó foglalkozás forgalmazását (igényfelmérés, egyeztetés, lebonyolítás)

Előkészítés: Kovács Géza, Prikazovics Ferenc

Felelős: Trifusz Ádám

Folytattuk a 2019 novemberében elindított, pedagógusoknak szánt ingyenes bábos foglalkozássorozatot – 2 új foglalkozás

Téma: darabválasztás, bábdramaturgia

Foglalkozásvezető: Veres András

Időpont: 2020. február 28.

Téma: Bábtechnikák, bábkészítés

Foglalkozásvezető: Horváth Jánosné

Időpont: 2020. március 20. – A pandémiás helyzet miatt elmaradt. Pótlását nem tervezzük.

Felelős: Kovács Géza, Prikazovics Ferenc

Lebonyolítás: Trifusz Ádám

Technikai lebonyolítás: Kiss Dávid, Ruisz Balázs

Továbbra is segítséget adunk a produkciók iskolai-óvodai feldolgozásához, a látottaknak a napi oktató munkában való felhasználásához. Az írott anyagot minden partnerintézménybe eljuttatjuk. Az online előadások esetén ezeket az információkat internetes oldalunkon közöljük.

Felelős: Prikazovics Ferenc, Trifusz Ádám

Határidő: folyamatos

Folytatjuk a 2019 szeptemberében elindított bemutató előtti nyilvános főpróbák és az ezeket követő beszélgetések szervezését, melyekre pedagógusokat várunk. (az év első felében 1 ilyen valósult meg.) A cél, hogy az előadásokat előzetesen látva, az alkotókkal találkozva, felkészíthessék a bérletben hozzánk látogató gyerekeket.

Felelős: Prikazovics Ferenc, Trifusz Ádám

Határidő: folyamatos

PR tevékenység

Arra számítunk, hogy plakátok készítésére és kihelyezésére nem lesz forrásunk. Ezért még nagyobb figyelmet fordítunk az oktatási intézményekben és a gyermekorvosi rendelőkben elhelyezett programtábláink frissítésére.

Kezdeményeztük az ELTE SEK Berzsenyi téri épületén lévő kirakat bérleti szerződésének felbontását. Várhatóan ez június elején megtörténik.

Rendszeres, naprakész információval látjuk el internetes oldalunkat. Fenntartjuk a helyi médiumokkal ill. az internetes programportálokkal meglévő jó kapcsolatunkat, ezeket erősítjük, jelenlétünket a különböző orgánumokban megpróbáljuk az előző évi szinten tartani, esetleg növelni.

Felelős: Trifusz Ádám

Határidő: folyamatos

Továbbra is külön figyelmet fordítunk az oktatási intézményekkel való személyes kapcsolattartásra, a meglévő kapcsolatok erősítésére, újak kialakítására. Működtetjük speciális facebook csoportjainkat.

Felelős: Trifusz Ádám

Határidő: folyamatos

A korábbi évek gyakorlatának megfelelően kikérjük a látott előadásokkal kapcsolatban az iskolák, óvodák, művelődési házak vezetőinek, szervezőinek, a gyerekeket kísérő pedagógusoknak a véleményét.

Felelős: Trifusz Ádám, Prikazovics Ferenc

Határidő: folyamatos, kiemelten május–június

Produkcióinkról részletes sajtóanyagot készítünk, a bemutatók előtt sajtótájékoztatót szervezünk.

Felelős: Trifusz Ádám,

Határidő: folyamatos

Szombathely, 2020. május 26.

Kovács Géza

igazgató

A munkatervben foglaltakat megismertem:

Császár Erika

A Közalkalmazotti Tanács elnöke

Jóváhagyta Szombathely Megyei Jogú Város Önkormányzata Kulturális, Oktatási és Civil

Bizottsága ……../2020.(……..) számú határozatával.

Szombathely, 2020. ………………